EkBass/fiwiki-20250220-pages-articles huggingface dataset:
Kapiteelinauha

Kapiteelinauha eli päänauha on useimmiten kovakantisissa kirjoissa käytetty osa, joka koostuu selän päätyyn kiinnitetystä pienestä nauhasta tai materiaalin kaistaleesta. Kapiteelinauha vahvistaa kirjan rakennetta ja toimii joissain tapauksissa myös koristeena. Kapiteelinauha auttaa vastustamaan kirjaan kohdistuvaa rasitusta kirjan ollessa hyllyssä pystyssä selkä hyllyn ulkoreunaan päin, eritoten tyypillisesti koukistetulla sormella selän ylälaidasta tarraten kirjaa hyllystä vedettäessä. Kapiteelinauhat on tyypillisesti valmistettu pienestä palasta veliiniä, katgutia, tai silkillä päällystetystä kaapelista, joskin nykyisin käytetään pääasiassa erikseen nimenomaista tarkoitusta varten valmistettua nauhaa. Kapiteelinauha on ommeltu tiukasti kirjan muodostaviin arkkeihin, jolloin se kannattelee sivujen painoa. Kun kapiteelinauhaa käytetään ainoastaan koristeena, voi se olla ompelun sijasta liimattu sijoilleen, vahvistavasta vaikutuksesta tinkimisen kustannuksella. ==Lähteet== ==Aiheesta muualla== Luokka:Kirjapainotaito
Gitte Lauströer

Birgitte ”Gitte” Lauströer (o.s. Englund, 10. kesäkuuta 1943 Helsinki – 2. huhtikuuta 2016 Berliini, Saksa) oli suomalainen ulkomaankirjeenvaihtaja.Tuva Korsström : Nekrolog, Hufvudstadsbladet 26.4.2016, s. 23 (pressreader) Gitte Lauströerin vanhemmat olivat suomalaisissa elokuvissa äänittäjänä toiminut Evan Englund (1910–2007) ja Hilkka Englund.EloNet : Evan Englund Päästyään ylioppilaaksi Gitte Lauströer opiskeli teatteritaidetta Kölnin yliopistossa kuuden vuoden ajan. Suomeen palattuaan hän valmistui filosofian kandidaatiksi ja työskenteli kääntäjänä ja Saksan radion freelance kirjeenvaihtajana Suomessa. Lauströer palasi 1970-luvun puolivälissä Saksaan, tällä kertaa Länsi-Berliiniin jossa hän toimi Hufvudstadsbladetin kulttuurikirjeenvaihtajana yli 30 vuoden ajan 1975–2012 avustaen myös muita suomalaisia ja ruotsalaisia lehtiä. Gitte Lauströer oli naimisissa Kölnissä asuessaan syyrialaisen radiotoimittajan Noël Adjourin kanssa ja Berliinissä tv-toimittaja Alfons Lauströerin kanssa. Ensimmäisestä avioliitosta hänellä oli poika ja toisesta tytär. Molemmat liitot päättyivät avioeroon. Lauströer kuoli Berliinissä keväällä 2016 pitkällisen sairauden jälkeen. == Teoksia == * Berlin – öppen stad. Schildt, Helsingfors 1983, ilmestynyt Juha Siltasen suomentamana nimellä Berliini – avoin kaupunki. Kirjayhtymä, Helsinki 1984 == Lähteet == Luokka:Suomalaiset toimittajat Luokka:Ulkomaankirjeenvaihtajat Luokka:Vuonna 1943 syntyneet Luokka:Vuonna 2016 kuolleet
Toivo Katila

Toivo Ensio Katila (s. 1. elokuuta 1941 Eura) on suomalainen fyysikko ja emeritusprofessori. Hän oli vuosina 1990–2006 Teknillisen korkeakoulun teknillisen fysiikan professori. Katila valmistui teknillisen fysiikan diplomi-insinööriksi vuonna 1966 ja väitteli tekniikan tohtoriksi vuonna 1970. Häet nimitettiin teknillisen fysiikan apulaisprofessoriksi vuonna 1973. Hänen tutkimuskohteitaan ovat olleet Mössbauerin ilmiö, biofysiikka ja soveltava lääketiede.Facta 2001, Täydennysosa 1990, s. 309. WSOY 1990. Hän on ollut myös Teknillisen korkeakoulun vararehtori.Ylioppilaslehti. Apulaisprofessorina ollessaan hän johti matalien lämpötilojen fysiikan laboratoriota. Katila oli Suomen fyysikkoseuran puheenjohtaja vuonna 1982. Hänet on vihitty INSA Lyonin kunniatohtoriksi vuonna 2007 ja Oulun yliopiston lääketieteen kunniatohtoriksi vuonna 2009. ==Palkintoja ja tunnustuksia== * Suomalaisen tiedeakatemian jäsen 1991Kuka kukin on 2003, s. 368–369. Helsinki 2002. ISBN 951-1-18086-X * Teknillisten tieteiden akatemian ansiomitali 2007Teknillisten tieteiden akatemia == Lähteet == Luokka:Suomalaiset insinöörit Luokka:‎Suomalaiset fyysikot Luokka:Suomalaiset professorit Luokka:Teknillisen korkeakoulun professorit Luokka:Suomen yliopistojen rehtorit ja kanslerit Luokka:Vuonna 1941 syntyneet Luokka:Elävät henkilöt
Antti Kauppila

Antti Jaakko Ilmari Kauppila (s. 25. tammikuuta 1932) on suomalainen lääkäri ja professori emeritus. Kauppilan vanhemmat olivat maanviljelijä Ilmari Johannes Kauppila ja Anna Elisabet Manninen. Hän avioitui vuonna 1955 Anna- Greta Yrjänheikin kanssa. Kauppila tuli ylioppilaaksi Oulaisten yhteiskoulusta 1952 ja valmistui lääketieteen lisensiaatiksi 1959. Hän oli Oulun yliopiston synnytys- ja naistentautiopin professori vuodesta 1989. Hänen tutkimuskohteitaan olivat virtsaelinten taudit Facta 2001, Täydennysosa 1990, WSOY 1990, s. 310 ja gynekologisten kasvainten hormonaaliset riippuvuudet.WSOY Iso Tietosanakirja 4. osa, s. 248, WSOY 1997 Kauppila sai työstään Seth Wichmannin mukaan nimetyn Seth Wichmann -palkinnon vuonna 1996.Palkitut Oulun yliopiston naistentautien... == Lähteet == ==Aiheesta muualla== * Valo lisää hedelmällisyyttä, HS 13.1.1990 (Viitattu 26.10.2017) Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Vuonna 1932 syntyneet Luokka:Elävät henkilöt
Pisnesmies Mikko

Pisnesmies Mikko on kesällä 2015 MTV Katsomo-palvelussa julkaistu nettisarja. Sarjassa seurataan Maajussille morsian -ohjelmasta tutun Mikko Ylöstalon elämää työssä ja vapaa-ajalla.Maajussi-Mikko saa oman tv-sarjan: Pisnesmies Mikko alkaa pian! == Jaksot == Jakso Nimi Julkaisu MTV Katsomossa 1\. Pisnesmies kaivurikaupoilla 1. kesäkuuta 2015 2\. Drifting - rakkaudesta lajiin 5. kesäkuuta 2015 3\. Painepesurille töitä 8. kesäkuuta 2015 4\. Lihaa grilliin 12. kesäkuuta 2015 5\. Lehmät laitumelle 15. kesäkuuta 2015 6\. Vuosisadan rakkaustarina pellolla 19. kesäkuuta 2015 7\. Vasen vai oikea 22. kesäkuuta 2015 8\. Loitsu, tilan uusi asukki 26. kesäkuuta 2015 9\. Fatbike- läskipyörä 29. kesäkuuta 2015 10\. Ei tässä tapahdu mitään jos pelkää 3. heinäkuuta 2015 11\. Öljyvuoto 6. heinäkuuta 2015 12\. Harrikka huoltoon 10. heinäkuuta 2015 13\. Työvaatteita ja luomuviljelyyn tutustumista 13. heinäkuuta 2015 14\. Rakkauden kesä tulossa 17. heinäkuuta 2015 15\. Uuteen projektiin tutustumista 20. heinäkuuta 2015 16\. Runebergilla Porvooseen 24. heinäkuuta 2015 == Lähteet == == Aiheesta muualla == * MTV Katsomo - Pisnesmies Mikko Luokka:2010-luvun suomalaiset televisiosarjat Luokka:Nettisarjat
Jyrki Kauppinen

Jyrki Kalervo Kauppinen (s. 29. toukokuuta 1944Jyrki Kauppisen cv ) on suomalainen fyysikko. Hän oli Turun yliopiston fysiikan professori vuodesta 1986. Hänen tutkimuskohteensa oli molekyylispektroskopia.Facta 2001, Täydennysosa 1990, WSOY 1990, s. 310 Hän perusti Gasera Oy:n yhdessä poikansa fysiikan tohtori Ismo Kauppisen kanssa vuonna 2004. Yhtiö syntyi Turun yliopiston spinoffina. Kauppinen teki kollegansa Pekka Malmin kanssa laskelmia, joiden tuloksena hän kesäkuussa 2019 esitti, että ilmastonmuutos ei ole ihmisen aiheuttama. Tulosta kommentoitiin muun muassa yhdysvaltalaisessa Fox Newsissä ja venäläisessä RT:ssä. Kauppisen mukaan pilvipeite vähenee jostakin syystä, ja siksi maapallon lämpötila kohoaa, jolloin meristä vapautuu hiilidioksidia. Hiilidioksidipitoisuuden kasvu ei siten johtuisi ihmisen toiminnastan sijaan. Teorian on tyrmännyt muun muassa maailman siteeratuimpiin kuuluva ilmastotutkija Markku Kulmala. lmatieteen laitoksen erikoistutkija Svante Henrikssonin mukaan Kauppinen on sotkenut käsitteitä ja käyttänyt tutkimuksessaan vääriä lukuja. Kauppisen toinen teesi on että himmeä nuori aurinko -paradoksia ei ole. == Lähteet == ==Aiheesta muualla== * Biography Luokka:Suomalaiset fyysikot Luokka:Suomalaiset professorit Luokka:Turun yliopiston professorit Luokka:Vuonna 1944 syntyneet Luokka:Elävät henkilöt
Heikki Keinonen

Heikki Juhani Keinonen (s. 1945) on suomalainen oopperalaulaja. Hän on äänialaltaan baritoni. Hän aloitti laulajanuransa Lahden oopperayhdistyksessä. Suomen kansallisoopperassa hän aloitti 1977, ja vuodesta 1981 hän oli kiinnitettynä solistiksi. Perinteisten oopperaroolien lisäksi hän lauloi nykyoopperaa.Facta 2001, Täydennysosa 1990, WSOY 1990, s. 312WSOY Iso Tietosanakirja 4. osa, s. 260, WSOY 1997 Keinonen tuli vuonna 1975 toiseksi Lappeenrannan valtakunnallisissa laulukilpailuissa.Parhaat kautta aikojen, Lappeenranta.fi Keinonen on kirjoittanut libreton yhdessä Tiina Puumalaisen kanssa Ilmajoen musiikkijuhlilla vuosina 2002–2004 esitettyyn oopperaan Pohjanmaan kautta. Hän on myös laulanut Ilmajoella usein.Ilmajoen musiikkijuhlat hopearahaa. Sittemmin hän on ollut taiteellisena neuvonantajana valittaessa sinne teoksia ja solisteja.Oopperaa ja kökkää kansalle, Kodin Pellervo 6/2005 == Lähteet == Luokka:Suomalaiset oopperalaulajat Luokka:Baritonit Luokka:Vuonna 1945 syntyneet Luokka:Elävät henkilöt
Mika Mäkeläinen

Mika Mäkeläinen (s. 1965) on suomalainen ulkomaantoimittaja ja tietokirjailija. Hän on työskennellyt Ylellä vuodesta 1994 ja raportoinut myös muun muassa CNN:lle. Mäkeläinen on perehtynyt suurvaltasuhteisiin ja turvallisuuspolitiikkaan. Hän on raportoinut erityisesti Pohjois-Amerikan, Aasian ja Latinalaisen Amerikan maista. Mäkeläinen on koulutukseltaan teologian maisteri. Hän opiskeli myös Knight Fellowship -koulutusohjelmassa Stanfordin yliopistossa Kaliforniassa 2003–2004. Vuosina 2006–2009 Mäkeläinen työskenteli Washingtonissa Yleisradion Yhdysvaltojen-pääkirjeenvaih­tajana. Hänet nimitettiin vuonna 2015 kahdeksi vuodeksi Ylen Aasian-kirjeenvaihtajaksi Pekingiin. Vuonna 2016 Mäkeläinen kutsuttiin ainoana pohjoismaisena toimittajana Pjongjangiin seuraamaan Pohjois-Korean puoluekokousta.Yle Pohjois-Koreassa: Harvinaiset kuvat propagandan takaa, Yle Uutiset 7.5.2016. Viitattu 25.9.2016. Mäkeläinen tunnetaan myös DX-kuuntelijana. == Teoksia == * Kirkkojen maailmanneuvoston kehitysnäkemys 1968-1983. Kirkon tutkimuskeskus, 1993. Sarja C, 0781-8572; nro 49. ISBN 951-693-194-4 * Radion rajaton maailma: opas kansainväliseen radiokuunteluun. Toim. Mika Mäkeläinen, Tietoteos, 1997. ISBN 951-8919-50-X. * Villi Länsi: kirjeenvaihtajan kanssa pitkin poikin Amerikkaa. Kirjapaja, 2010. ISBN 978-952-247-106-2. * Ideasta innovaatioksi: luovuus hyötykäyttöön. Yhdessä Jim Solatien kanssa. Talentum, 2013. ISBN 978-952-14-2097-9. * Kimlandia: silminnäkijänä Pohjois-Korean kulisseissa. Atena, 2019. ISBN 978-952-300-496-2. == Lähteet == == Aiheesta muualla == * * Hyytävään etelään Raportti Mäkeläisen juttumatkasta Antarktikselle 2014. Yle.fi. * Panamericana – matkalla väkivallan ytimeen Raportti Mäkeläisen juttumatkasta Pohjois- ja Etelä-Amerikkaa yhdistävältä Panamericana- valtatieltä 2015. Yle.fi. * Paratiisi Raportti Mäkeläisen juttumatkasta Marshallinsaarille. Yle.fi. Luokka:Ylen toimittajat Luokka:Ulkomaankirjeenvaihtajat Luokka:Vuonna 1965 syntyneet Luokka:Elävät henkilöt
Bloomberg L.P.

Bloomberg L.P. on yhdysvaltalainen mediayhtiö, jonka perusti Michael Bloomberg vuonna 1981. Yhtiö tarjoaa informaatiopalveluja sijoittajille, ja sillä on oma uutistoimisto (Bloomberg News), televisiokanava (Bloomberg Television) sekä verkkosivusto ja radiokanava. Vuonna 2009 Bloomberg osti talouslehti Businessweekin.Bloomberg osti BusinessWeekin alehintaan Mediaviikko. 14.10.2009. Vuonna 2012 Bloomberg oli maailman kolmanneksi suurin mediayhtiö digitaalisella liiketoiminnalla mitattuna.Maailman suurin mediayhtiö digitaalisella liiketoiminnalla mitattuna on Google Klaava. 8.10.2012. Bloombergin keskeinen tuote on luotettava ja nopea tieto sijoitusammattilaisille. Sen ohjelmistoalusta on nimeltään The Terminal, joka antaa pääsyn reaaliaikaiseen finanssidataan, analyyseihin ja uutisiin. Käyttäjät voivat pyytää tarjouspyyntöjä ja lähettää määrämuotoisia pikaviestejä ja sähköposteja sopimuksista. Institutionaaliset sijoittajat tekevät yhtiön alustalla päivittäin miljardien arvosta kauppoja. Kun yhtiö perustettiin vuonna 1981, sen ohjelmistot rakennettiin Perkin-Elmer-tietokoneille ja OS/32-käyttöjärjestelmällä. Koska tuolloin ei ollut valmiita tietokantajärjestelmiä, yhtiö kehitti Comdb-järjestelmän (Common Database). Vuonna 2004 aloitettiin uuden Comdb2-järjestelmän rakentaminen.http://www.vldb.org/pvldb/vol9/p1377-scotti.pdf Comdb2 on rakennettu avoimen lähdekoodin järjestelmien kuten Berkeley DB, SQLite ja Lua päälle.https://github.com/bloomberg/comdb2/blob/main/LICENSE Bloomberg_Terminal_Museum.jpg | Bloombergin Terminal-ohjelmisto File:Bloomberg Terminal Keyboard.svg | ohjelmisto käyttää omaa näppäimistöään, jossa pikanäppäimet eri toiminnoille ==Lähteet== Luokka:Yhdysvaltalaiset viestintäyhtiöt
Abstraction-Création

Abstraction-Création oli Pariisissa 1931–1945 toiminut kansainvälinen taiteilijaryhmä, jonka jäsenet loivat abstraktia taidetta. Ryhmään pääsivät kaikki halukkaat abstraktia taidetta tekevät taiteilijat, mutta vallitsevana tyylinä oli geometrinen suuntaus, jota edustivat Theo van Doesburg ja muut De Stijl -ryhmän jäsenet. Abstraction-Création-ryhmä julkaisi taidealbumia, joka oli nimeltään Abstraction-Création, art nonfiguratif. Ryhmään kuuluneita taiteilijoita olivat muun muassa * Jean Arp * Willy Baumeister * Theo van Doesburg * Naum Gabo * Albert Gleizes * Jean Hélion * Auguste Herbin * Wassily Kandinsky * František Kupka * El Lisitski * Alberto Magnelli * Piet Mondrian * Marlow Moss * Wolfgang Paalen * Antoine Pevsner * Georges Vantongerloo * Paule Vézelay * Friedrich Vordemberge-Gildewart ==Lähteet== Luokka:Taiteilijaryhmät
American Scene

American Scene (engl.) oli Yhdysvalloissa 1920-luvun puolivälistä 1940-luvun alkupuolelle vaikuttanut maalaustaiteen suuntaus. Siinä pyrittiin kuvaamaan kohdetta tinkimättömän todenperäisesti ja vaalimaan perinteistä maalaustekniikkaa. Suuntaus syntyi modernismin vastavoimaksi ensimmäisen maailmansodan jälkeen. Yhteiskunnallisuuteen viittaavat aiheensa American Scene etsi yhdysvaltalaisista pikkukaupungeista ja maaseudulta. ==Katso myös== * Ashcan School ==Lähteet== Luokka:Taidesuuntaukset Luokka:Yhdysvaltain taide
Ashcan School

Ashcan School (engl. 'tuhka-astiasuuntaus') oli Yhdysvalloissa etenkin 1920-luvulla toiminut kuvataiteilijoiden ryhmä, jonka teokset kuvasivat usein arkista kaupunkielämää yksityiskohtaisesti. Ulkoista todellisuutta todenmukaisesti kuvanneen taiteilijaryhmän esikuvana oli 1907 perustettu The Eight -ryhmä. Ashcan School -ryhmään kuuluivat muun muassa seuraavat taiteilijat: * George Wesley Bellows * William Glackens * Robert Henri * George Luks * Everett Shinn * John Sloan ==Katso myös== * American Scene ==Lähteet== Luokka:Taidesuuntaukset Luokka:Yhdysvaltain taide
Eeva Lennon

Claude Eeva Maria Lennon (o.s. Karikoski; s. 6. joulukuuta 1936 Helsinki) on Englannissa asuva suomalainen toimittaja, joka työskenteli Yleisradion freelance-kirjeenvaihtajana Pariisissa 1963–1964, Uuden Suomen Pariisin- kirjeenvaihtajana 1965–1970 ja sen jälkeen Lontoossa mm. Yleisradion ja Demari-lehden sekä Talouselämän freelance-kirjeenvaihtajana. Hän on jäänyt eläkkeelle Yleisradiosta mutta työskentelee edelleen freelance- toimittajana.Suomalaisia kirjeenvaihtajia. Suomen suurlähetystö, Lontoo. Viitattu 23.9.2016. Eeva Lennon oli vuodesta 1962 naimisissa irlantilaisen toimittajan Peter Lennonin (1930–2011) kanssa.Mayes, Ian: ”Peter Lennon obituary. A Guardian journalist, he returned to his native Ireland to make the masterly film Rocky Road to Dublin.” The Guardian 20.3.2011. Viitattu 25.9.2016. Heillä on Pariisissa syntyneet tytär Suzanne ja poika Samuel jotka työskentelevät Englannissa media-alalla. Eeva Lennon asuu Crouch Endissä Pohjois-Lontoossa. Työskennellessään Pariisissa Eeva Lennon raportoi Suomeen muun muassa Pariisin opiskelijamellakoista keväällä 1968. Pariisin-vuosina Eeva ja Peter Lennonin ystäväpiiriin kuului irlantilainen Nobel-kirjailija Samuel Beckett.Kerttula, Suvi: ”Täällä Eeva Lennon, Lontoo.” Ilta-Sanomat, Plus-liite, s. 16–19. 6.10.2018. Helsinki: Sanoma Media. Koulutukseltaan Eeva Lennon on lainopin kandidaatti (1960) ja valtiotieteiden maisteri (1963) Helsingin yliopistosta. Hänen isänsä oli eversti V. A. M. Karikoski. ==Julkaisuja== * ==Lähteet== Luokka:Suomalaiset toimittajat Luokka:Ulkomaankirjeenvaihtajat Luokka:Vuonna 1936 syntyneet Luokka:Elävät henkilöt Luokka:Britanniansuomalaiset
Leo Keinonen

Leo Sakari Keinonen (18. syyskuuta 1920 Viipurin maalaiskuntaKuka kukin on 1978 – 19. heinäkuuta 1986) oli suomalainen tekniikantutkija. Hän oli Oulun yliopiston maarakennusmekaniikan ja pohjarakennuksen professori 1964–1968, Tampereen teknillisen korkeakoulun pohjarakennus- ja maarakennustekniikan professori 1968–1983. Hänen tutkimuskohteitaan olivat maan routiminen ja arktinen rakentaminen.Facta 2001, WSOY 1986, 8. osa, palsta 188 Hänen väitöskirjansa on nimeltään On the Sensitivity of Water Laid Sediments in Finland (1963). == Lähteet == Luokka:Suomalaiset insinöörit Luokka:Suomalaiset professorit Luokka:Oulun yliopiston professorit Luokka:Vuonna 1920 syntyneet Luokka:Vuonna 1986 kuolleet
Citroën C6

Citroën C6 viittaa seuraaviin Citroën-malleihin: * Citroën C6, vuosien 1928–1932 malli * Citroën C6, vuosien 2005–2012 malli * Citroën C6, vuodesta 2016 valmistettu malli.
Citroën C6 (2016)

Citroën C6 on Citroënin vuodesta 2016 lähtien Kiinan markkinoille valmistama edustusluokan sedan. Se korvasi aiemman C6-mallin, jota myytiin myös Euroopassa. Suuri osa C6-mallin tekniikasta on yhteistä yhteistyökumppani Dongfengin Fengshen A9 -mallin kanssa. Citroën ei ole täysin poissulkenut uuden C6:n saapumista Eurooppaan, mutta se näyttää epätodennäköiseltä. Moottorivalikoimassa olivat aluksi turboahdetut 1,6- (167 hv) ja 1,8-litraiset (204 hv) bensiinimoottorit, joiden molempien yhteydessä oli kuusiportainen automaattivaihteisto. Vuonna 2019 moottorien tehot nousivat 1,6-litraisessa 170 hevosvoimaan ja 1,8-litraisessa 211 hevosvoimaan. Suuremman moottorin yhteyteen tuli kahdeksanportainen automaattivaihteisto. == Lähteet == == Aiheesta muualla == C6 (2016) Luokka:E-segmentin autot Luokka:2010-luvun autot Luokka:2020-luvun autot
Eino Keinänen

Eino Erkki Kalevi Keinänen (s. 1939) on suomalainen virkamies. Hän on koulutukseltaan valtiotieteiden kandidaatti. Hän oli valtiovarainministeriön tulo- ja menoarvio-osaston osastopäällikkö eli budjettipäällikkö 1985–1987, ministeriön alivaltiosihteeri 1987-1989 ja valtiosihteeri 1989Facta 2001, Täydennysosa 1990, WSOY 1990, s. 312–1995. Keinänen oli Leonia-pankin hallituksen päätoiminen puheenjohtaja Leonian synnystä, 11. joulukuuta 1997 alkaen ja sitä ennen Postipankin pääjohtaja. Pääjohtajaksi hän tuli 1.9.1995 valtiovarainministeriön valtiosihteerin paikalta. Sittemmin hän oli Leonian hallituksen päätoiminen puheenjohtaja 1.1.2000 saakka ja sen jälkeen hallituksen ulkopuolinen puheenjohtaja Leonian yhtiöjärjestyksen muutoksen vuoksi.Leonian Keinänen eläkkeelle, Mtv:n uutiset 29.10.1999 Vuodesta 2003 hän oli Valtion eläkerahaston hallituksen puheenjohtaja.Historia, Valtion eläkerahasto Valtion taloudellisen tutkimuskeskuksen johtokunnan puheenjohtajana Keinänen toimi vuosina 1991–1993.Historiikki, VATT == Lähteet == Luokka:Valtiovarainministeriön valtiosihteerit ja kansliapäälliköt Luokka:Vuonna 1939 syntyneet Luokka:Elävät henkilöt Luokka:Suomalaiset virkamiehet
Sausage Party

Sausage Party on vuonna 2016 ensi-iltansa saanut yhdysvaltalainen tietokoneanimaatiolla tehty komediaelokuva, jonka ohjasi Greg Tiernan ja Conrad Vernon. Sen pääosissa ovat muun muassa Seth Rogen, Kristen Wiig, Jonah Hill, Bill Hader, Michael Cera, James Franco, Danny McBride, Craig Robinson, Paul Rudd, Nick Kroll, David Krumholtz, Edward Norton ja Salma Hayek. Sausage Party on ensimmäinen Yhdysvalloissa R-ikärajan saanut kokopitkä tietokoneanimaatioelokuva. Se sai ensi-iltansa Yhdysvalloissa 12. elokuuta ja Suomessa 21. lokakuuta 2016. Elokuva sai kriitikoilta positiivisen vastaanoton. Lipputuloissa se ohitti South Park: Isompi, pidempi ja leikkaamaton -elokuvan kaikkien aikojen eniten tuottaneena R-ikärajan saaneena animaatioelokuvana. == Juoni == Perinteisiä animaatioelokuvia parodioiva Sausage Party kertoo nakkimakkarasta (Seth Rogen), joka johdattaa joukon supermarketin tuotteita matkalle kohti perimmäistä totuutta niiden olemassaolosta ja siitä mitä todella tapahtuu sen jälkeen kun ne poimitaan supermarketin hyllyltä. == Näyttelijät == == Vastaanotto == === Tuotto === Yhdysvalloissa Sausage Partyn odotettiin tuottavan avausviikonloppunaan 15-20 miljoonaa dollaria. Avauspäivän 13,5 miljoonaa dollaria nosti odotukset kuitenkin 30-35 miljoonaan dollariin. Elokuva tuotti lopulta avausviikonloppunaan 34,3 miljoonaa dollaria. 15\. tammikuuta 2017 mennessä elokuva on tuottanut maailmanlaajuisesti 140,7 miljoonaa dollaria. === Arvostelut === Elokuva sai kriitikoilta positiivisen vastaanoton. Arvosteluja keräävä sivusto Rotten Tomatoes on laskenut elokuvalle pistemäärän 83 %, perusteena 166 arvostelua, joiden keskimääräinen arvosana on 6,8/10. Metacriticissä elokuvalla on 66 pistettä 100:sta, mikä merkitsee ”pääosin myönteisiä” arvioita. Suomalaisen Film-O-Holic.com-sivuston Sampo Bergmanin mukaan ”[j]enkkinauratusten pohjamutia kaapiva seksi- ja vessavitsipotpuri on harvinaisen masentavaa katsottavaa”, sitä uuvuttavampaa ja tylsämielisempää mitä pidemmälle elokuva etenee. Turun Sanomien Päivi Valotien mielestä elokuvan härski ja poliittisesti epäkorrekti huumori ja älyvapaa asetelma hauskuttavat aikansa, mutta parin vitsin varaan rakennettu elokuva toimisi paremmin lyhytelokuvana. == Lähteet == == Aiheesta muualla == * Sausage Party Sonyn sivustolla * * Sausage Party Box Office Mojossa * Sausage Party Rotten Tomatoesissa * Sausage Party Metacriticissä Luokka:Yhdysvaltalaiset komediaelokuvat Luokka:Vuoden 2016 yhdysvaltalaiset elokuvat Luokka:Yhdysvaltalaiset animaatioelokuvat Luokka:Dystopiaelokuvat Luokka:Columbia Picturesin elokuvat Luokka:Elokuvat uskonnoista Luokka:Päihdeaiheiset elokuvat
Valiojoukko (televisio-ohjelma)

Valiojoukko on vuonna 2004 MTV3-kanavalla esitetty tietokilpailuohjelma, jota juonsi Satu Ruotsalainen. Ohjelman jokaisessa jaksossa 12 samaa ammattia edustavaa henkilöä kilpaili oman ammattialueensa voitosta. Ohjelma perustuu kansainvälisesti menestyneeseen brittiläiseen Britain's Brainiest -formaattiin. == Jaksot == Jakso Ammatti Voittaja Ensiesitys 1\. Kiinteistövälittäjät Leena Vahtera 11. syyskuuta 2004 2\. Kirjanpitäjät Marko Wahlsten 18. syyskuuta 2004 3\. Baarimestarit Rieti Jauhiainen 25. syyskuuta 2004 4\. Sotilaat Kai Ruokojärvi 2. lokakuuta 2004 5\. Sihteerit Jaana Stenhammar 9. lokakuuta 2004 6\. Postinjakajat Petri Nummela 16. lokakuuta 2004 7\. Poliisit Petri Huttunen 23. lokakuuta 2004 8\. Sairaanhoitajat Jussi Nuolioja 30. lokakuuta 2004 9\. Pankkitoimihenkilöt Jarmo Kivinen 6. marraskuuta 2004 10\. Kunnanjohtajat Timo Halonen 13. marraskuuta 2004 11\. Myyjät Leena Kero 20. marraskuuta 2004 12\. Opettajat Mika Virta 27. marraskuuta 2004 13\. Insinöörit Tarmo Rahkonen 4. joulukuuta 2004 14\. Taksinkuljettajat Ville Maanavilja 11. joulukuuta 2004 15\. Finaali Tarmo Rahkonen 18. joulukuuta 2004 == Aiheesta muualla == * MTV3 - Valiojoukko Luokka:Visailuohjelmat Luokka:2000-vuosikymmenen suomalaiset kilpailuohjelmat
Jay Swingler

Jay Swingler (s. 17. maaliskuuta 1995) on englantilainen somepersoona. Hän tekee videoita YouTube-sivustolle TGFBro-kanavalle yhdessä ystävänsä Romell Henryn kanssa. Heidän kanavallaan on noin 6 miljoonaa tilaajaa ja hänen persoonallisella Twitter-tilillään on yli 822 000 seuraajaa. Hän on tehnyt yhteisen videon tunnetun tubettajan Olajide Olatunjin kanssa. Videolla on noin 24 miljoonaa katselukertaa. Luokka:Brittiläiset tubettajat Luokka:Englantilaiset henkilöt Luokka:Vuonna 1995 syntyneet Luokka:Elävät henkilöt == Lähteet == * http://www.youtube.com/c/TGFbro == Aiheesta muualla == * http://www.youtube.com/c/JaySwingler
Mikko Valtasaari

Mikko August Valtasaari (13. huhtikuuta 1942 Kuopio – 27. helmikuuta 2023 Helsinki ) oli suomalainen toimittaja,Kuka kukin on 2003, s. 1086–1087. Helsinki 2002. ISBN 951-1-18086-X joka työskenteli pitkään Yleisradion ulkomaantoimituksessa. 1970-luvulla hän oli kirjeenvaihtajana Pariisissa ja Bonnissa ja nimitettiin keväällä 1980 johtamaan TV1:n ajankohtaistoimitusta. Vuosina 1984–1988 hän oli Yhdysvalloissa Ylen Washingtonin-kirjeenvaihtajana. Valtasaari asui eläkkeellä ollessaan Ranskan Rivieralla. Mikko VALTASAARI. L'Internaute.com. Viitattu 25.9.2016.mikkovaltasaari. Netlog.com. Viitattu 25.9.2016. Mikko Valtasaari opiskeli valtiotieteiden maisteriksi Helsingin yliopistossa 1960–1963. Vuonna 2004 Mikko Valtasaari ja muu työryhmä palkittiin Yleisradion Ulkolinja- ohjelmasarjasta tiedonjulkistamisen valtionpalkinnolla.Myönnetyt palkinnot. Tiedonjulkistamisen neuvottelukunta. Viitattu 25.9.2016. 1960-luvun lopulla Valtasaari julkaisi yhdessä Pentti Halmeen kanssa kirjoittamansa tietokirjan Vietnamin palavat tuulet (Tammi, 1967). Vuonna 2012 ilmestyi Valtasaaren suomentama ja Gummeruksen kustantama, alun perin ranskankielinen ravitsemusopas Syötkö riskiruokaa? Syöpälääkärin paljastuksia ruoan terveysvaikutuksista. Mikko Valtasaaren veli on suurlähettiläs Jukka Valtasaari. Heidän vanhempansa olivat monissa valtionhallinnon tiedotustehtävissä toiminut Matti Valtasaari ja kemisti Lea Valtasaari.Valtasaari, Matti. Kuka kukin on 1954, s. 938. Valtasaari on haudattu Hietaniemen hautausmaalle. ==Lähteet== Luokka:Suomalaiset toimittajat Luokka:Ulkomaankirjeenvaihtajat Luokka:Ranskansuomalaiset Luokka:Vuonna 1942 syntyneet Luokka:Vuonna 2023 kuolleet
Naisten Lehti

Naisten Lehti oli vuosina 1897–1909 ilmestynyt amerikansuomalainen naisasialehti. Amerikansuomalaisten naisyhdistyksien äänenkannattajaksi perustettu Naisten Lehti ilmestyi ensimmäisen vuotensa New Yorkin Brooklynissa, mistä se vuoden 1898 alussa siirrettiin Michiganin Calumetiin. Neljästi vuodessa julkaistua lehteä toimittivat Linda Mahlberg ja Hanna Järnefelt. Taloudenhoitajana toimi Maggie Walz. Naisten Lehti kiinnitti huomiota siirtolaisnaisten oloihin ja naisen asemaan yhteiskunnassa sekä vaikutti suomalaisten naisyhdistysten perustamiseen eri paikkakunnille. Ajoittain epäsäännöllisesti ilmestynyt lehti mainitaan uudelleen henkiin herätettynä vuosina 1903 ja 1909, jolloin sitä toimittivat Maggie Walz ja Augusta Lahti. Ajoittain Naisten Lehteä kustansi ja toimitti Walz yksin. Sittemmin siitä tuli duluthilaisen Päivälehden kerran viikossa ilmestynyt osasto. ==Lähteet== Luokka:Naistenlehdet Luokka:Amerikansuomalaiset aikakauslehdet
Vesa Toijonen

Vesa Toijonen (s. 1951) on suomalainen televisiotoimittaja ja dokumentaristi, joka on työskennellyt 1970-luvun puolestavälistä Yleisradiossa. Hän on erikoistunut ulkomaanreportaaseihin ja työskentelee Ulkolinja-ohjelman tuottajana. Toijonen valmistui yhteiskuntatieteiden maisteriksi Tampereen yliopistosta. Hän aloitti uransa kotimaantoimittajana Ajankohtaisessa kakkosessa ja 1970-luvun puolivälin Tasavallassa tapahtuu -makasiiniohjelmassa talouden ja politiikan aiheilla. Hänen rohkea tyylinsä suututti joskus poliitikkoja, ja Toijonen siirtyi ulkomaantoimittajaksi. Vuosina 1987–1989 Toijonen oli Ylen kirjeenvaihtajana Madridissa. Toijonen tuli tunnetuksi vuosien 1992–1995 raporteistaan Jugoslavian hajoamissodista, joista hänet palkittiin Kirkon viestintäpalkinnolla 1994. Sotien päätyttyä hän työskenteli vuoden verran Bosniassa Unescon media-asiantuntijana, ja hän on useasti palannut Balkanille tekemään seurantadokumentteja alueen kehityksestä. Vuonna 2004 Vesa Toijonen ja muu työryhmä palkittiin Yleisradion Ulkolinja- ohjelmasarjasta tiedonjulkistamisen valtionpalkinnolla. Vuoden 2014 lokakuussa Toijosen ja Ari Lehikoisen dokumenttielokuva Kasvot Syyrian sodalle voitti Berliinin Prix Europa -televisiofestivaaleilla parhaan ajankohtaisdokumentin palkinnon. Saman vuoden joulukuussa Toijonen sai Journalistiliitolta joka neljäs vuosi jaettavan Sananvapauden kunniastipendin. Sen perusteluissa sanotaan Toijosen aina kamppailleen vapaan ja korkeatasoisen journalismin ja dokumenttituotannon puolesta. ”Hän on kansainvälisen tason dokumentaristi, alallaan harvoja Suomessa.” Perusteluissa mainittiin myös Toijosen koulutustehtävät entisen Jugoslavian alueella. == Lähteet == == Aiheesta muualla == * Luokka:Ylen toimittajat Luokka:Ulkomaankirjeenvaihtajat Luokka:Vuonna 1951 syntyneet Luokka:Elävät henkilöt
Petter Dass

Petter (Pettersen) Dass (s. noin 1647 Herøy (Nordland) – 17. elokuuta 1707 Alstahaug) oli norjalainen runoilija ja pappi. Uusi Petter Dassin museo avattiin Alstahaugin kunnassa vuonna 2007.Petter Dass Store norske leksikonPetter Dass-museet, Store norske leksikon Petter Dass suoritti ylioppilastutkinnon Bergenissä ja opiskeli teologiaa Kööpenhaminassa. Hän työskenteli kotiopettajana ja kappalaisena, kunnes hänestä tuli Alstahaugin kirkkoherra. Hän kirjoitti virsiä. Häntä pidetään suurimpana norjalaisena barokin aikakauden runoilijana. Hän on kirjoittanut kaikki kirkkovuoden evankeliumitekstit runomuotoon. Samoin hän on muokannut kokonaisia Uuden testamentin kirjoja ja Lutherin Pienen Katekismuksen runomuotoon. Norjan kirkon virsikirjassa on 11 hänen kirjoittamaansa virttä. Tunnetuin hänen virsistään on virsi "Herre Gud, ditt dyre navn og ære". Se on Norjan kirkon virsikirjan "portaalivirsi", johdantovirsi, numerolla 1, kolmesäkeistöisenä ja kahdeksansäksteistöisenä numerolla 278. Virsi on suomeksi Ruotsin kirkon virsikirjassa numerolla 649 "Nimellesi, suuri Jumalamme". Käännös on Pekka Kivekkään tekemä 1997. ==Suomennettu runo== * "Den sidste sygdom" on suomennettu kaksi kertaaPetter Dass, Lahden kaupunginkirjaston runotietokanta. Päivitetty 11.3.2021, viitattu 14.3.3021 ** Viimeinen sairaus, suom. Lauri Viljanen, teoksessa: Skandinavian kirjallisuuden kultainen kirja, WSOY 1930 ** Viimeinen sairaus, suom. Aale Tynni, teoksessa: Tuhat laulujen vuotta, WSOY 1957, 1974, 2004 == Lähteet == Luokka:Vuonna 1707 kuolleet Luokka:Vuonna 1647 syntyneet Luokka:Norjalaiset papit Luokka:Norjalaiset runoilijat Luokka:Norjalaiset virsirunoilijat
Nahed Hattar

Nahed Hattar, (1960 – 25. syyskuuta 2016) oli jordanialainen kirjailija ja poliittinen aktivisti. == Pidätys == Hattar oli kristittynä syntynyt ateisti ja islamin vastainen aktivisti. Hän tuki Syyrian presidentti Bashar al- Assadia. Hänet pidätettiin elokuussa 2016, kun hän oli levittänyt karikatyyrikuvaa, joka esitti kuollutta jihadistia Abu Salehia taivaassa tupakoimassa ja vuoteessa naisten kanssa ja pyytämässä Jumalaa tuomaan viiniä ja pähkinöitä. == Kuolema == Aseistettu mies ampui Hattarin 25. syyskuuta 2016 lähellä oikeuspalatsia pääkaupungissa Ammanissa, missä hän oli menossa tuomioistuimeen sen jälkeen kun hän oli levittänyt piirrosta, jonka katsottiin loukkaavan islamia. Ampuja pidätettiin paikalla. Turvallisuuslähteen mukaan hän on 39-vuotias mies, joka toimii muslimisaarnaajana ammanilaisessa moskeijassa. == Lähteet== Luokka:Vuonna 1960 syntyneet Luokka:Vuonna 2016 kuolleet Luokka:Jordanialaiset kirjailijat Luokka:Jordanialaiset henkirikosten uhrit
Røssvatnet

Røssvatnet () on Norjan kolmanneksi suurin järvi. Se sijaitsee Hattfjelldalin ja Hemnesin kuntien alueella, Nordlandin läänissä. Järven vesipinta-ala on 219 neliökilometriä. Røssvatnin alueella on asunut ihmisiä kivikaudesta asti. Luokka:Norjan järvet Luokka:Nordlandin läänin maantiede
Anton Fonsén

Anton Fonsén (s. 21. maaliskuuta 1995 Pori) on suomalainen jääkiekkopuolustaja, joka pelaa Suomi-sarjajoukkue Karhu HT:ssä. ==Ura== Fonsén on Porin Ässien kasvatti. Hän voitti kauden 2010–2011 päätteeksi C-nuorten SM-pronssia. Kauden 2011–2012 Fonsén pelasi pääosin Ässien B2-nuorten I-divisioonajoukkueessa, mutta hän vahvisti myös Kankaanpään Jääkarhuja saman ikäluokan SM-karsinnoissa, joissa Fonsén oli joukkueen paras pistemies ja maalintekijä tehoilla 6+3=9. Kaudella 2012–2013 hän toimi Ässien B-nuorten varakapteenina. Kauden 2013–2014 päätteeksi Fonsén voitti A-nuorten SM-pronssia. Hän debytoi kauden aikana myös miesten peleissä pelattuaan kolme ottelua lainalla II-divisioonajoukkue Karhu HT:ssä. Kaudella 2015–2016 Fonsén nousi Ässien A-nuorten varakapteeniksi. Hän oli seitsemällä osumallaan joukkueen eniten maaleja tehnyt puolustaja. Fonsén voitti myös Ässien sisäisen tehotilaston lukemalla +28. Hän debytoi kauden aikana myös seuran SM- liigajoukkueessa. Fonsén teki liigadebyyttinsä 15. joulukuuta 2015 Oulun Kärppiä vastaan. Hänet merkittiin Ässien seitsemänneksi puolustajaksi, eikä Fonsén saanut lopulta peliaikaa, kuten myöskään kaikissa kolmessa pelaamassaan liigaottelussa. Huhtikuussa 2016 Fonsén liittyi try-outille Ässien SM- liigajoukkueeseen tultuaan yli-ikäiseksi seuran A-nuorissa. Hän ei saanut kuitenkaan jatkosopimusta ja siirtyi elokuussa hakemaan pelipaikkaa puolestaan Mestis-joukkue Savonlinnan Pallokerhosta. Fonsén sai saman kuun lopulla joukkueeseen kauden 2016–2017 kattavan sopimuksen. Hän teki tulokaskautensa aikana 48 runkosarjaottelussa tehot 1+3=4 ja seitsemässä playoff-ottelussa yhden syöttöpisteen. Fonsén voitti kauden päätteeksi Mestiksen mestaruuden. Kaudeksi 2017–2018 Fonsén siirtyi vuoden mittaisella sopimuksella Suomi- sarjajoukkue Karhu HT:hen. ==Tilastot== 2013–2014 Ässät A-SM 32 1 2 3 8 11 0 0 0 4 Karhu HT II-divisioona 3 1 1 2 0 – – – – – 2014–2015 Ässät A-SM 34 1 1 2 8 – – – – – 2015–2016 Ässät A-SM 47 7 12 19 42 3 0 1 1 0 Ässät SM-liiga 3 0 0 0 0 – – – – – 2016–2017 SaPKo Mestis 48 1 3 4 40 7 0 1 1 2 1 kausi yhteensä SM- liiga 3 0 0 0 0 – – – – – 1 kausi yhteensä Mestis 48 1 3 4 40 7 0 1 1 2 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Sillä silmällä (suomalainen televisiosarja)

Sillä silmällä on vuosina 2005–2006 Nelonen-kanavalla esitetty suomalainen tositelevisiosarja. Ohjelmassa viisi homomiestä auttavat jokaisessa jaksossa yhtä heteromiestä löytämään oman tyylinsä. Ohjelma perustu samannimiseen yhdysvaltalaiseen Queer Eye for the Straight Guy -formaattiin. == Päähenkilöt == * Tommy Kilponen (muoti ja tyyli) * Mikael Hytönen (kulttuuri) * Mikko Vesanen (sisustus) * Pekka Nikumatti (ruoka ja viini) * Gekko Paavilainen (ulkonäkö) == Jaksot == === Ensimmäinen tuotantokausi === Jakso Henkilö Ensiesitys 1\. Kenneth 30. maaliskuuta 2005 2\. Juuso 6. huhtikuuta 2005 3\. Miro 13. huhtikuuta 2005 4\. Petteri 20. huhtikuuta 2005 5\. John 27. huhtikuuta 2005 6\. Jarmo 4. toukokuuta 2005 7\. Mika 11. toukokuuta 2005 8\. Erkki 18. toukokuuta 2005 9\. Henri 1. kesäkuuta 2005 10\. Mika 8. kesäkuuta 2005 === Toinen tuotantokausi === Jakso Nimi Henkilö Ensiesitys 1\. Kurkimäen kuningas Timo 8. maaliskuuta 2006 2\. Veljekset Tero & Tapani 14. maaliskuuta 2006 3\. Espoolaistunut savolainen Miika 22. maaliskuuta 2006 4\. Koti-isä Jouni 29. maaliskuuta 2006 5\. Cityhurmuri Aleksis 5. huhtikuuta 2006 6\. Taksikuski Mika-Antti 12. huhtikuuta 2006 7\. Steppaava arkkitehti Juha 19. huhtikuuta 2006 8\. Tupatarkastus Kenneth, Juuso, Mika ja Erkki 26. huhtikuuta 2006 == Lähteet == == Aiheesta muualla == * City - Suomen Sillä silmällä * Sillä silmällä -ohjelma otti heterot haltuun. Helsingin sanomat 18.7.2016 Luokka:Muodonmuutosohjelmat Luokka:2000-vuosikymmenen suomalaiset tositelevisiosarjat
Ro-62 (1923)

Ro-62 (aiemmin sukellusvene No. 73) oli keisarillisen Japanin laivaston vuonna 1924 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 8. syyskuuta 1922. Alus laskettiin vesille 19. syyskuuta 1923 ja otettiin palvelukseen 24. heinäkuuta 1924 nimellä sukellusvene No. 73.Nishida == Palvelus == Alus nimettiin 1. marraskuuta 1924 Ro-62:ksi. Alus poistettiin alusluettelosta 20. marraskuuta 1945 ja romutettiin seuraavana vuonna. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
Ro-63 (1924)

Ro-63 (aiemmin sukellusvene No. 84) oli keisarillisen Japanin laivaston vuonna 1924 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 2. huhtikuuta 1923. Alus laskettiin vesille 24. tammikuuta 1924 ja otettiin palvelukseen 20. joulukuuta nimellä sukellusvene No. 84.Nishida == Palvelus == Alus nimettiin 1. marraskuuta 1924 Ro-63:ksi. Alus poistettiin alusluettelosta 20. marraskuuta 1945 ja romutettiin seuraavana vuonna. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
Ro-64 (1924)

Ro-64 oli keisarillisen Japanin laivaston vuonna 1925 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 15. lokakuuta 1923. Alus laskettiin vesille 19. elokuuta 1924 ja otettiin palvelukseen 30. huhtikuuta 1925.Nishida == Palvelus == Alus upposi 12. huhtikuuta 1945 osuttuaan miinaan Hiroshiman lahdella ja poistettiin alusluettelosta 10. elokuuta. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
Ro-65 (1925)

Ro-65 oli keisarillisen Japanin laivaston vuonna 1926 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 15. marraskuuta 1924. Alus laskettiin vesille 25. syyskuuta 1925 ja otettiin palvelukseen 30. kesäkuuta 1926.Nishida == Palvelus == Alus tuhoutui 4. marraskuuta 1942 onnettomuudessa Kiskalla ja poistettiin alusluettelosta 1. elokuuta 1943. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
Ro-66 (1926)

Ro-66 oli keisarillisen Japanin laivaston vuonna 1927 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 1. joulukuuta 1925. Alus laskettiin vesille 25. lokakuuta 1926 ja otettiin palvelukseen 28. heinäkuuta 1927.Nishida == Palvelus == Alus tuhoutui 17. joulukuuta 1941 kolaroituaan Ro-62:n kanssa lähellä Wakea. Se poistettiin alusluettelosta 15. tammikuuta 1942. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
Ro-67 (1926)

Ro-67 oli keisarillisen Japanin laivaston vuonna 1926 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 5. maaliskuuta 1925. Alus laskettiin vesille 18. maaliskuuta 1926 ja otettiin palvelukseen 15. joulukuuta.Nishida == Palvelus == Alus poistettiin alusluettelosta 20. heinäkuuta 1945 ja romutettiin seuraavana vuonna. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
Selvitys oikeuskanslerille

Selvitys oikeuskanslerille on Jouko Turkan romaani, joka ilmestyi Otavan kustantamana vuonna 1984. Kirjan takakannessa kerrotaan kirjan taustoista seuraavasti: > Jouko Turkan, maamme kiistellyimmän ohjaajan ja varmasti Teatterikoulun > historian pelätyimmän rehtorin käyttämät menetelmät aiheuttivat vuonna 1983 > kantelun oikeuskanslerille, sillä seurauksella että oikeuskansleri lähetti > Teatterikoululle kyselyn. Mihinkään oikeudellisiin seuraamuksiin kysely ei > johtanut, mutta asia jäi Turkan mieleen. Romaanin ensimmäisille sivuille on liitetty kopiot alkuperäisestä kantelusta sekä oikeuskanslerin kyselystä. Tämän jälkeen alkaa varsinainen romaani, selvitys oikeuskanslerille, jonka Turkka aloittaa: > Herra Oikeuskansleri, luulin että te ahdistitte minua lain tähden. Nyt näen > että teitte sen elämän tähden. Kiitän kaikesta millä yrititte suojella minua > itseltäni ja ympäristöäni minulta. Pyydän saada katua. Romaanin päähenkilöinä toimivat Turkka itse ja hänen läheisensä, mutta kirjassa fakta ja fiktio sekoittuvat vääjäämättä toisiinsa. ==Arvioita== ::»Selvitys oikeuskanslerille on niin kauhea kirja että tukka kohahtaa pysyvästi sikkaralle pystyyn. Se on niin vahva ja nerokas, että sitä on mahdotonta jättää kesken.» – Pekka Tarkka, Helsingin Sanomat ::»Turkan selvitys ei ole lastenkamaritavaraa. Kirjallisessa perinteessä se asettuu de Saden, Genet'n, Burroughsin ja Lautréamont'n hurjimpien visioiden joukkoon. Yhteys ei koske vain sisällön raakuutta. Tyyliniekkana Turkka hakee vertaistaan.» – Karri Kokko, Keskisuomalainen ::»Turkka yksinkertaisesti luo silmäyksen ihmisen tilaan; mitä ihminen on kaiken tämän konsensuksen ja hyvinvoinnin alla, paljaana; millaisten atavististen tarpeitten ja anakronististen tabujen kahleissa hän yrittää elää säädyllisen, sivistyneen ihmisen tavoin, päästä sinuiksi oikeuskanslereiden ja muiden isokenkäisten kanssa.» – Arto Virtanen, Parnasso == Lähteet == Luokka:Vuoden 1984 kirjat Luokka:Suomalaiset romaanit
Ro-68 (1925)

Ro-68 oli keisarillisen Japanin laivaston vuonna 1925 valmistunut L-luokan sukellusvene. == Valmistus == Alus tilattiin vuoden 1923 hankinnoissa Mitsubishin Kōben telakalta, missä köli laskettiin 6. helmikuuta 1924. Alus laskettiin vesille 23. helmikuuta 1925 ja otettiin palvelukseen 29. lokoakuuta.Nishida == Palvelus == Alus poistettiin alusluettelosta 30. marraskuuta 1945 ja romutettiin seuraavana vuonna. == Lähteet == * * === Viitteet === Luokka:L-luokan sukellusveneet (Japani) Luokka:Japanilaiset toisen maailmansodan sukellusveneet
CD-7 (1944)

CD-7 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 23. lokakuuta 1943. Alus laskettiin vesille 18. tammikuuta 1944 ja otettiin palvelukseen 10. maaliskuuta. == Palvelus == Alus upposi 14. marraskuuta 1944 torpedoituna Luzonin edustalla ja poistettiin alusluettelosta 10. tammikuuta 1945. == Lähteet == * === Viitteet === Luokka:C-tyypin saattajat
CD-13 (1944)

CD-13 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 18. marraskuuta 1943. Alus laskettiin vesille 9. helmikuuta 1944 ja otettiin palvelukseen 3. huhtikuuta. == Palvelus == Alus upposi 14. elokuuta 1945 torpedoituna lähellä Maizurua ja poistettiin alusluettelosta 15. syyskuuta. == Lähteet == * === Viitteet === Luokka:C-tyypin saattajat
CD-15 (1944)

CD-15 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 18. marraskuuta 1943. Alus laskettiin vesille 21. helmikuuta 1944 ja otettiin palvelukseen 8. huhtikuuta. == Palvelus == Alus upposi 6. kesäkuuta 1944 torpedoituna Nishinotorishiman eteläpuolella ja poistettiin alusluettelosta 10. toukokuuta 1945. == Lähteet == * === Viitteet === Luokka:C-tyypin saattajat
CD-17 (1944)

CD-17 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 15. joulukuuta 1943. Alus laskettiin vesille 26. helmikuuta 1944 ja otettiin palvelukseen 13. huhtikuuta. == Palvelus == Alus upposi 12. tammikuuta 1945 ilmahyökkäyksessä Ranskan Indokiinan rannikolla ja poistettiin alusluettelosta 10. maaliskuuta. == Lähteet == * === Viitteet === Luokka:C-tyypin saattajat
CD-19 (1944)

CD-19 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 15. joulukuuta 1943. Alus laskettiin vesille 28. helmikuuta 1944 ja otettiin palvelukseen 28. huhtikuuta. == Palvelus == Alus upposi 12. tammikuuta 1945 ilmahyökkäyksessä Ranskan Indokiinan rannikolla ja poistettiin alusluettelosta 10. maaliskuuta. == Lähteet == * === Viitteet === Luokka:C-tyypin saattajat
Tesomajärven koulu

Tesomajärven koulu oli Tampereen Tesomajärven kaupunginosassa sijaitseva 1.–6. vuosiluokkien koulu, joka oli osa Tesoman koulua. Itäpuolella koulun ja Tesomajärven välissä on urheilukenttä, joka on rakennettu koulun perustamisen yhteydessä, sekä puu- ja metallityöluokille pieni lisärakennus. Tesomajärven koulu lakkautettiin vuoden 2018 alussa ja oppilaat siirtyivät Tesoman koulun Tesoman koulutaloon Ristimäkeen. == Lähteet == Luokka:Tampereen peruskoulut Koulu Luokka:Entiset suomalaiset oppilaitokset
Ranskan sveitsiläiskaarti

Ranskan sveitsiläiskaarti, täydeltä nimeltään Sveitsin ja Graubündenin kaartien rykmentti (), oli Sveitsin liittovaltion sotilaista muodostettu rykmentti Ranskan kuninkaan armeijakokoonpanossa Maison Militaire du Roi de Francessa. Se astui Ranskan kuninkaan palvelukseen 12. maaliskuuta 1616 ja poistui palveluksesta vuonna 1792.http://www.hls-dhs-dss.ch/textes/d/D8623.php Vuosina 1815–1830 palveli kaksi Sveitsin rykmenttiä Ranskan kuninkaiden Ludvig XVIII:n ja Kaarle X:n Garde-royalessa. Termi palkkasoturi tästä kaartista on hieman harhaanjohtava, sillä näillä palveluilla Sveitsi sai liittolaisia puolelleen. Sveitsiläisillä palkkasotureilla oli tuolloin erinomainen maine hyvinä sotilaina. Ranskan kuningashuoneen palveluksessa toimineesta sveitsiläiskaartista käytetään samaa termiä (sveitsiläiskaarti) kuin Vatikaania puolustavasta sveitsiläiskaartista. Molempien sotilaskokoonpanojen palvelukseen kutsumisen taustalla oli tuon aikainen Sveitsin sotilaiden erinomainen maine voittamattomina sotilaina sekä Sveitsin tuon aikainen heikko taloudellinen tilanne, joka pakotti sveitsiläisiä miehiä lähtemään palkkasotilaiksi. Sopimusten osapuolet ja ehdot olivat kuitenkin toiset, eikä näitä rykmenttejä tule pitää yhtenä. Fahne Schweizergarderegiment Frankreich 1721.jpg|Lippua kantava vänrikki 1721 Gardes suisses 1750.png|Ranskan sveitsiläiskaatin univormu 1750 Gardes Suisses Marbot.jpg|Sotilas ja upseeri 1757 Officier des gardes suisses.jpg|Upseeri, 1700-luvun lopulla == Lähteet == == Aiheesta muualla == Luokka:Ranskan historia Luokka:Sveitsin historia
CD-9 (1944)

CD-9 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Mitsubishin Kōben telakalta, missä köli laskettiin 15. lokakuuta 1943. Alus laskettiin vesille 15. tammikuuta 1944 ja otettiin palvelukseen 10. maaliskuuta. == Palvelus == Alus upposi 14. helmikuusta 1945 torpedoituna Chejun länsipuolella ja poistettiin alusluettelosta 10. huhtikuuta. == Lähteet == * === Viitteet === Luokka:C-tyypin saattajat Luokka:Mitsubishi
CD-11 (1944)

CD-11 oli keisarillisen Japanin laivaston C-tyypin saattaja toisessa maailmansodassa. == Valmistus == Alus tilattiin vuoden 1944 hankinnoissa Mitsubishin Kōben telakalta, missä köli laskettiin 15. lokakuuta 1943. Alus laskettiin vesille 15. tammikuuta 1944 ja otettiin palvelukseen 15. maaliskuuta. == Palvelus == Alus upposi 10. marraskuusta 1944 ilmahyökkäyksessä Ormocinlahdella ja poistettiin alusluettelosta 10. tammikuuta 1945. == Lähteet == * === Viitteet === Luokka:C-tyypin saattajat Luokka:Mitsubishi
Klorendiinianhydridi

Klorendiinianhydridi (C9H2Cl6O3) on kloorattuihin rengasrakenteisiin anhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa palonsuoja-aineena. ==Ominaisuudet== Huoneenlämpötilassa klorendiinianhydridi on valkoista kiteistä ainetta. Yhdiste hydrolysoituu erityisesti emäksisten vesiliuosten vaikutuksesta klorendiinihapoksi. Klorendiinianhydridi liukenee muun muassa etanoliin. Klorendiinihappo ärsyttää silmiä, ihoa ja hengitysteitä ja sille altistuminen voi aiheuttaa allergisen reaktion. Yhdiste kuuluu niin sanottuihin reaktiivisiin palonsuoja-aineisiin.Arthur G. Mack: Flame Retardants, Halogenated, Kirk-Othmer Encyclopedia of Chemical Technology, John Wiley & Sons, New York, 2004. Viitattu 26.9.2016 ==Valmistus ja käyttö== Klorendiinianhydridiä valmistetaan heksakloorisyklopentadieenin ja maleiinianhydridin välisellä Diels–Alder-reaktiolla. Tuote voidaan puhdistaa hydrolysoimalla se klorendiinihapoksi ja tämän jälkeen eristää klorendiinihappo. Kuumennettaessa klorendiinihappoa se kondensoituu muodostaen jälleen klorendiinianhydridia. Klorendiinihappoa käytetään polymeerien palonestoaineena. Erityisesti sitä käytetään tyydyttymättömien polyestereiden valmistuksessa yhdessä maleiinianhydridin ja polyolien kanssa. Lisäksi sitä käytetään myös alkydi- ja epoksihartsien palonsuoja-aineena. Klorendiinihappo parantaa myös polymeerien UV-säteily- ja korroosiokestävyyttä. ==Lähteet== Luokka:Anhydridit